**NÁRODNÁ RADA SLOVENSKEJ REPUBLIKY**

**V. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 401/2011

**235a**

**Spoločná správa**

výborov Národnej rady Slovenskej republiky o prerokovaní Vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235) vo výboroch Národnej rady Slovenskej republiky

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre zdravotníctvo ako gestorský výbor pri rokovaní o Vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

 Národná rada Slovenskej republiky uznesením č. 361 z 24. marca 2011 po prerokovaní Vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje vládny návrh zákona podľa § 74 ods. 1 citovaného zákona na prerokovanie

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre verejnú správu a regionálny rozvoj

 a Výboru Národnej rady Slovenskej republiky pre zdravotníctvo.

**II.**

 Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 **Ústavnoprávny výbor Národnej rady Slovenskej republiky** prerokoval Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235) dňa 4. mája 2011 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 179 zo 4. mája 2011).

 **Výbor Národnej rady Slovenskej republiky pre verejnú správu a regionálny rozvoj** prerokoval Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235) dňa 10. mája 2011 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 71 z 10. mája 2011).

 **Výbor Národnej rady Slovenskej republiky** **pre zdravotníctvo** prerokoval Vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235) dňa 10. mája 2011 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 53 z 10. mája 2011 a uznesenie č. 57 zo 17. mája 2011).

**IV.**

 Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

**1.**  **V názve zákona** sa slová „ktorým sa dopĺňajú niektoré zákony“ nahrádzajú slovami „o zmene a doplnení niektorých zákonov“.

Legislatívno-technická úprava v súlade so zaužívanou praxou.

**Ústavnoprávny výbor NR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I, 3. bode** sa označenie odkazu a poznámky pod čiarou k odkazom 2b a 2c nahrádza označením 2aa a 2ab.

Legislatívno-technická úprava.

**Ústavnoprávny výbor NR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

1. **V čl. I sa za bod 7 vkladajú nové body 8 a  9**, ktoré znejú:

 „8. V § 5 ods. 4 písm. aa) druhý bod znie:

 „2. vypracúva každé tri roky za predchádzajúce tri kalendárne roky hodnotiacu správu o kvalite pitnej vody, ktorá obsahuje minimálne všetky individuálne dodávky pitnej vody prevyšujúce v priemere 1 000 m3 za deň alebo slúžiace viac ako 5 000 obyvateľom; hodnotiacu správu o kvalite pitnej vody vypracúva podľa požiadaviek Komisie a uverejňuje ju do jedného roka od ukončenia obdobia, za ktoré sa hodnotiaca správa o kvalite pitnej vody vypracovala,“.

 9. V § 5 ods. 4 písm. aa) sa za druhý bod vkladajú nový tretí a štvrtý bod, ktoré znejú:

 „3. zasiela Komisii hodnotiace správy o kvalite pitnej vody do dvoch mesiacov od ich uverejnenia podľa druhého bodu,

 4. vypracúva pre Komisiu hodnotiace správy o kvalite vody na kúpanie v prírodných kúpaliskách, ktoré obsahujú aj informácie o každom prerušení monitorovania a o dôvodoch takéhoto prerušenia,“

Doterajšie body 3 až 6 sa označujú ako body 5 až 8.“.

Body 8 až 29 sa primerane označia.

 Ide o zapracovanie požiadaviek Európskej komisie k čl. 13 ods. 2 až 4 smernice Rady 98/83/ES o kvalite vody určenej na ľudskú spotrebu.

**Výbor NR SR pre zdravotníctvo**

**gestorský výbor odporúča s c h v á l i ť**

**4. V čl. I sa za bod 16 vkladajú nové body 17 až 21,** ktoré znejú:

 „17. V § 12 ods. 2 písm. i) sa slová „zákaz používania vody ako pitnej, ktorá nespĺňa limity ukazovateľov kvality pitnej vody“ nahrádzajú slovami „zákaz alebo obmedzenie používania pitnej vody, ktorá nie je zdravotne bezpečná“.

 18. V § 12 ods. 2 písm. k) a ods. 3 písm. a) sa slovo „bezchybnej“ nahrádza slovom „bezpečnej“.

 19. V § 12 ods. 3 sa za písmeno e) vkladá nové písmeno f), ktoré znie:

 „f) zákaz alebo obmedzenie používania pitnej vody, ktorá nie je zdravotne bezpečná,“.

Doterajšie písmená f) a g) sa označujú ako písmená g) a h).

# V bode 18 ide o terminologické zosúladenie s § 17 ods. 2 zákona, ktorý definuje, kedy je pitná voda zdravotne bezpečná, a nie zdravotne bezchybná.

# V bodoch 17 a 19 ide o zosúladenie s čl. 8 ods. 3 smernice Rady 98/83/ES o kvalite vody určenej na ľudskú spotrebu podľa ktorého „bez ohľadu na to, či parametrické hodnoty boli splnené alebo nie, je potrebné zabezpečiť, aby dodávka vody určenej na ľudskú spotrebu, ktorá predstavuje možnú hrozbu pre ľudské zdravie, bola zakázaná alebo jej používanie obmedzené, prípadne aby bolo prijaté také podobné opatrenie, ktoré je pre ochranu ľudského zdravia potrebné“.

1. V § 17 odsek 2 znie:

 „(2) Pitná voda je zdravotne bezpečná ak

1. neobsahuje žiadne mikroorganizmy, parazity ani látky, ktoré v určitých
 množstvách alebo koncentráciách predstavujú riziko ohrozenia zdravia ľudí
 akútnym, chronickým alebo neskorým pôsobením, a ktorej vlastnosti

 vnímateľné zmyslami nezabraňujú jej požívaniu alebo používaniu, a

1. spĺňa limity ukazovateľov kvality pitnej vody.24)“.

Poznámka pod čiarou k odkazu 24 znie:

„24) Nariadenie vlády Slovenskej republiky č. 354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu v znení nariadenia vlády Slovenskej republiky č. 496/2010 Z. z.“.

Ide o definovanie zdravotnej bezpečnosti pitnej vody v súlade s čl. 4 ods. 1 smernice Rady 98/83/ ES o kvalite vody určenej na ľudskú spotrebu.

1. V § 17 odseky 4 až 6 znejú:

 „(4) Osoby, ktorým regionálny úrad verejného zdravotníctva povolil výnimku podľa odseku 3, sú povinné

a) bez meškania informovať obyvateľstvo o povolení každej výnimky; ak by povolenie výnimky mohlo predstavovať pre niektorú časť obyvateľstva riziko ohrozenia zdravia, sú povinné do informácie zahrnúť aj postup na ochranu zdravia,

b) na konci platnosti každej výnimky uskutočniť kontrolu kvality pitnej vody s cieľom
preukázať zlepšenie kvality pitnej vody a výsledky kontroly kvality pitnej vody
predložiť regionálnemu úradu verejného zdravotníctva.

(5) Regionálny úrad verejného zdravotníctva je povinný poskytovať verejne prístupným spôsobom informácie o výnimkách povolených podľa odseku 3 a o výsledkoch kontroly kvality pitnej vody u spotrebiteľa a aktuálny zoznam povolených výnimiek predkladať úradu verejného zdravotníctva. Aktuálny zoznam výnimiek povolených podľa odseku 3 zverejňuje úrad verejného zdravotníctva na internete.

(6) Podľa miestnych podmienok a s prihliadnutím na epidemiologickú situáciu môže regionálny úrad verejného zdravotníctva

a) rozšíriť monitorovanie ukazovateľov kvality pitnej vody24) o ďalšie mikroorganizmy,
 parazity alebo látky, pre ktoré neboli ustanovené limity, ak existuje odôvodnené
 podozrenie, že v určitých množstvách a koncentráciách môžu predstavovať riziko
 ohrozenia zdravia ľudí, alebo

b) zúžiť monitorovanie ukazovateľov kvality pitnej vody24) pri preukázateľne stálych a
 vyhovujúcich hodnotách ukazovateľov kvality pitnej vody a jej zdroja, doložených
 štatisticky reprezentatívnym počtom údajov.“.

# Ide o doplnenie požiadavky uskutočnenia kontroly kvality pitnej vody na konci platnosti každej výnimky v súlade s čl. 9 ods. 1 smernice Rady 98/83/ES o kvalite vody určenej na ľudskú spotrebu, precizovanie povinnosti informovať obyvateľstvo v súlade s čl. 9 ods. 6 smernice a precizovanie oprávnenia regionálneho úradu verejného zdravotníctva rozšíriť monitorovanie ukazovateľov kvality pitnej vody v súlade s čl. 7 ods. 6 smernice Rady 98/83/ o kvalite vody určenej na ľudskú spotrebu.

Body 17 až 29 sa primerane označia.

**Výbor NR SR pre zdravotníctvo**

**gestorský výbor odporúča s c h v á l i ť**

**5. V čl. I, 18. bode sa nadpis nad § 48** vypúšťa a z tohto dôvodu sa súčasne upraví aj znenie uvádzacej vety.

Nadpis nad navrhovaným § 48 je nadbytočný (duplicitný) z dôvodu, že názov VII časti zákona, ktorej je súčasťou, je totožný s uvedeným nadpisom.

**Ústavnoprávny výbor NR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**6. V čl. I v bode 18 v § 48 ods. 1 písm. b)** a v § 48 ods. 2 písm. b) sa slovo „očakávanú“ nahrádza slovom „predpokladanú“.

Ide o presnejšie vymedzenie úrovne v situácii, v ktorej možno výskyt prenosného ochorenia, podozrenie na prenosné ochorenie alebo podozrenie na úmrtie na prenosné ochorenie považovať za ohrozenie verejného zdravia, resp. ohrozenie verejného zdravia II. stupňa, ak je potrebné prijať opatrenia podľa zákona NR SR č. 42/1994 Z. z. o civilnej ochrane obyvateľstva v znení neskorších predpisov. Vzhľadom na to, že môže ísť o prenosné ochorenie, ktoré ešte nie je známe, úroveň jeho výskytu nemožno očakávať, ale len predpokladať.

**Ústavnoprávny výbor NR**

**Výbor NR SR pre zdravotníctvo**

**gestorský výbor odporúča s c h v á l i ť**

**7. V čl. I sa za bod 25** vkladá nový bod 26, ktorý znie:

 „26. V § 55 ods. 2 písmeno d) znie:

 „d) zákaz používania pitnej vody, ktorá nie je zdravotne bezpečná (§ 17 ods. 2),“.

Body 26 až 29 sa primerane označia.

Ide o zosúladenie s čl. 8 ods. 3 smernice Rady 98/83/ES o kvalite vody určenej na ľudskú spotrebu.

**Výbor NR SR pre zdravotníctvo**

**gestorský výbor odporúča s c h v á l i ť**

**8. V čl. I sa za bod 26 vkladá nový bod 27**, ktorý znie:

 „27. V § 56 ods. 2 sa slová „331 eur“ nahrádzajú slovami „100 eur“.

Nasledujúce body sa primerane prečíslujú.

Súčasné výšky pokút nezodpovedajú spoločenskej závažnosti priestupku, preto sa navrhuje ich zníženie.

**Výbor NR SR pre zdravotníctvo**

**gestorský výbor odporúča s c h v á l i ť**

**9. V čl. I sa za bod 26 vkladajú nové body 27 a 28**, ktoré znejú:

„27. V § 57 ods. 1 písm. a) sa na konci pripájajú tieto slová: „písm. a)“.

28. V § 57 ods. 1 sa za písmeno a) vkladajú nové písmená b) a c), ktoré znejú:

„b) neinformuje obyvateľstvo o povolení výnimky podľa § 17 ods. 4 písm. a),

 c) neuskutoční kontrolu kvality pitnej vody alebo nepredloží výsledky kontroly
 kvality pitnej vody regionálnemu úradu verejného zdravotníctva podľa § 17
 ods. 4 písm. b),“.

Doterajšie písmená b) a c) sa označujú ako písmená d) a e).“.

Body 27 až 29 sa primerane označia.

Ide o úpravu iných správnych deliktov v nadväznosti na navrhovanú úpravu § 17.

**Výbor NR SR pre zdravotníctvo**

**gestorský výbor odporúča s c h v á l i ť**

**10. V čl. I,  28. bode sa nadpis pod § 64** vypúšťa.

Ide o legislatívno-technickú opravu v zmysle jednotného zaužívaného spôsobu uvádzania daného ustanovenia bez osobitného označenia.

**Ústavnoprávny výbor NR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**11. V čl. II v úvodnej vete** sa slová „sa dopĺňa“ nahrádzajú slovami „sa mení a dopĺňa“.

Legislatívno-technická úprava.

**Ústavnoprávny výbor NR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**12. V čl. III sa vypúšťa 2. a 3. bod** a súčasne sa zrušuje označenie 1. bodu.

Navrhované úpravy v 2. a 3. bode sú už súčasťou platného zákona (boli doplnené zákonom č. 34/2011 Z. z.).

**Ústavnoprávny výbor NR**

**Výbor NR SR pre verejnú správu a regionálny rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**V.**

 Gestorský výbor na základe stanovísk výborov k Vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235) odporúča Národnej rade Slovenskej republiky zákon **s c h v á l i ť s odporúčanými pozmeňujúcimi a doplňujúcimi návrhmi.**

1. Súčasne gestorský výbor odporučil hlasovať o bodoch **1 - 12** uvedených v IV. časti tejto spoločnej správy nasledovne

- o bodoch **1 až 7 a 9 až 12 s p o l o č n e** s návrhom gestorského výboru **s c h v á l i ť**

- o bode **8** **o s o b i t n e** s návrhom gestorského výboru **s c h v á l i ť**

 2. Poveril spoločného spravodajcu výborov  **Mariána K v a s n i č k u** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

 Predmetná spoločná správa výborov Národnej rady Slovenskej republiky o prerokovaní Vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 235a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 60 zo 17.  mája 2011.

Bratislava, 17. mája 2011

**Viliam N o v o t n ý**

predseda

Výboru Národnej rady Slovenskej republiky

pre zdravotníctvo